《送陈治中勿斋二首 其二》
宋代·何梦桂

箳篂三载诵贤侯，折柳邮亭菊又秋。无翼解随云北去，有心长注海东流。

千崖雨意留行旆，七里滩头送去舟。早为苍生题福笔，尚回麾节顾沧洲。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。